CELEX: 31981R1929
Language: el
Date: 1981-07-06 00:00:00
Title: Κανονισμός (ΕΟΚ) αριθ. 1929/81 τού Συμβουλίου τής 6ης Ιουλίου 1981 περί αυξήσεως τής ποσότητας τής ανοιχθείσας κοινοτικής δασμολογικής ποσοστώσεως, γιά τό έτος 1981, από τόν κανονισμό (ΕΟΚ) αριθ. 3441/80, γιά τό χάρτη εφημερίδων τής διακρίσεως 48. 01 Α τού Κοινού Δασμολογίου

Avis juridique important

|

31981R1929

Κανονισμός (ΕΟΚ) αριθ. 1929/81 τού Συμβουλίου τής 6ης Ιουλίου 1981 περί αυξήσεως τής ποσότητας τής ανοιχθείσας κοινοτικής δασμολογικής ποσοστώσεως, γιά τό έτος 1981, από τόν κανονισμό (ΕΟΚ) αριθ. 3441/80, γιά τό χάρτη εφημερίδων τής διακρίσεως 48. 01 Α τού Κοινού Δασμολογίου  

Επίσημη Εφημερίδα αριθ. L 191 της 14/07/1981 σ. 0001

***** ΚΑΝΟΝΙΣΜΟΣ (ΕΟΚ) αριθ. 1929/81 ΤΟΥ ΣΥΜΒΟΥΛΙΟΥ  της 6ης Ιουλίου 1981  περί αυξήσεως της ποσότητας της ανοιχθείσας κοινοτικής δασμολογικής ποσοστώσεως, για το έτος 1981, από τον κανονισμό (ΕΟΚ) αριθ. 3441/80, για το χάρτη εφημερίδων της διακρίσεως 48.01 Α του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 28 και 113,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 3441/80 (1), το Συμβούλιο άνοιξε και κατένειμε μεταξύ των Κρατών μελών, για το χάρτη εφημερίδων της διακρίσεως 48.01 Α του Κοινού Δασμολογίου, κοινοτική δασμολογική ποσόστωση, ατελώς, της οποίας η ποσότητα καθορίσθηκε στο επίπεδο των 2 650 000 τόνων· ότι, με τον ίδιο κανονισμό, το ευεργέτημα της εν λόγω δασμολογικής ποσοστώσεως επεκτάθηκε σε ορισμένους άλλους χάρτες που ανταποκρίνονται, αφαιρουμένου του κριτηρίου των υδάτινων γραμμών, στην περιγραφή του χάρτου που εμφαίνεται στη συμπληρωματική σημείωση του κεφαλαίου 48 του Κοινού Δασμολογίου·  ότι, βάσει των πλέον πρόσφατων στοιχείων σχετικά με το προϊόν αυτό, για το έτος 1981, εκτιμάται ότι οι συμπληρωματικές εισαγωγικές ανάγκες στην Κοινότητα, προελεύσεως τρίτων χωρών, ανέρχονται επί του παρόντος σε 350 000 τόνους· ότι πρέπει να αυξηθεί ο όγκος της ποσοστώσεως της ποσότητας αυτής για να ληφθούν υπόψη οι διαπιστωμένες ανάγκες· ότι, για να διαφυλαχθεί ο κοινοτικός χαρακτήρας της εν λόγω δασμολογικής ποσοστώσεως, πρέπει να διατεθεί στο κοινοτικό απόθεμα ένα μέρος του συμπληρωματικού όγκου, ενώ το υπόλοιπο θα κατανεμηθεί μεταξύ ορισμένων Κρατών μελών ανάλογα με τις προβλεπόμενες ανάγκες τους σε εισαγωγές προελεύσεως τρίτων χωρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσοστώσεως που ανοίχθηκε με τον κανονισμό (ΕΟΚ) αριθ. 3441/80 για το χάρτη εφημερίδων της διακρίσεως 48.01 Α του Κοινού Δασμολογίου ανέρχεται από 2 650 000 τόνους σε 3 000 000 τόνους.  Άρθρο 2  1. Ένα πρώτο μέρος της συμπληρωματικής ποσότητας που αναφέρεται στο άρθρο 1, δηλαδή 250 000 τόνοι, κατανέμεται ως εξής μεταξύ ορισμένων Κρατών μελών:  1.2 //   // σε τόνους  // Μπενελούξ  // 13 225  // Γερμανία  // 43 000  // Ελλάς  // 19 850  // Γαλλία  // 33 075  // Ιρλανδία  // 4 100  // Ιταλία  // 1 175  // Ηνωμένο Βασίλειο  // 135 575  2. Το δεύτερο μέρος, ποσότητας 100 000 τόνων αποτελεί το απόθεμα.  Το απόθεμα που προβλέπεται στο άρθρο 2 παράγραφος 3 του κανονισμού (ΕΟΚ) αριθ. 3441/80 ανέρχεται τοιουτοτρόπως από 150 000 τόνους σε 250 000 τόνους.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Ιουλίου 1981.  Για το Συμβούλιο  Ο Πρόεδρος  G. HOWE  (1) ΕΕ αριθ. L 359 της 31. 1. 1980, σ. 4.